

**ОБЩИНА ПЛОВДИВ**

Пловдив, 4000, пл, “Стефан Стамболов” №1 тел: (032) 656 701, факс: (032) 656 703

**ПРОЕКТ НА**

**ТЕХНИЧЕСКО ЗАДАНИЕ**

**И ПЪЛНО ОПИСАНИЕ НА ПРЕДМЕТА НА УСЛУГАТА**

1. **ОБЩА ИНФОРМАЦИЯ**

Общата цел на предмета на услугата е: „Разработване на методика за въвеждане на зона с ниски емисии на територията на община Пловдив“.

За изготвяне на Методиката са предвидени следните дейности:

1. Анализ на нормативните изисквания, възможностите и начините за въвеждане на зони с ниски емисии на територията на община Пловдив и определяне на заинтересованите страни;
2. Преглед и анализ на международните практики и различните варианти за въвеждане на зони с ниски емисии за две различни групи източници в съответствие с нормативните изисквания (въведени в чл. 28а на Закон за чистотата на атмосферния въздух)- за транспорта и за битовото отопление.
3. Изготвяне на сравнителен анализ на вариантите (не по-малко от три) на приложими методики чрез оценка на техническите, финансови, екологични и социални елементи.
4. Разработване на методика за въвеждане на зона с ниски емисии на територията на община Пловдив, която следва да съдържа последователността от действия за въвеждане на зона с ниски емисии и начините за тяхното изпълнение, ефекта и указания за нейното прилагане.
5. Оказване на съдействие на Възложителя чрез представяне на Методиката пред Общински съвет Пловдив.
6. **ЦЕЛ И ТЕХНИЧЕСКО ЗАДАНИЕ ЗА ИЗПЪЛНЕНИЕ**

**Цел на задачата**

Проучване на практики с приложени модели, мотивиран избор на приложимата за община Пловдив Методика.

С цел привеждане на качеството на атмосферния въздух в района на община Пловдив в съответствие с изискванията на европейското и националното законодателство е разработена и се изпълнява Програма за подобряване на качеството на атмосферния въздух на територията на Община Пловдив и План за действие към същата за периода 2018 – 2023 г.

Разработването на Методиката е в изпълнение на Мярка 26 от [Програма за подобряване на качеството на атмосферния въздух на територията на Община Пловдив и План за действие към същата за периода 2018 – 2023 г.](http://www.plovdiv.bg/wp-content/uploads/2018/09/nimh2.rar)

Наличието на утвърдена Методика е задължително условие за изпълнението на Мярка 28 от Програмата и въвеждането на ограничения за движението на лични автомобили в централната градска част на община Пловдив при неблагоприятни метеорологични условия и завишени концентрации на ФПЧ10 и NO2.

1. **ТЕХНИЧЕСКО ЗАДАНИЕ**

Изпълнителят следва да предостави:

* 1. Анализ на настоящата ситуация, съдържащ:
     1. Анализ на нормативните изисквания, възможностите и начините за въвеждане на зони с ниски емисии съдържащ на територията на община Пловдив.;
     2. Описание на подхода и начина за определяне на заинтересованите страни.;
     3. Международни практики (не по-малко от три) и различните варианти за въвеждане на зони с ниски емисии за две различни групи източници.
  2. Сравнителен анализ на вариантите (не по-малко от три) на приложими за община Пловдив методики, сравнени по техническите, финансови, екологични и социални елементи със следният минимален обхват:
     1. Изясняване на подхода, последователността и приложимостта на методиката, в т.ч.:
        1. Изработване на прогноза за превишенията по замърсители, определяне на подходите за тяхното ограничаване и определяне вида на мерките и очакваният ефект от прилагането им.;
        2. Доказване на необходимостта от методиката и приложимите мерки.;
        3. Определяне на екологичния, социален, финансов и времеви ефект от прилагането на мерките.;
     2. Проучвания на нормативните изисквания, възможностите и начините за въвеждане на зони с ниски емисии, в т.ч.;
     3. Проучвания за практики и различните варианти за въвеждане на зони с ниски емисии за две различни групи източници в съответствие с нормативните изисквания.
        1. Технологични проучвания.;
        2. Екологични проучвания.;
        3. Социални проучвания.;
        4. Финансови проучвания.;
     4. Проучвания за определяне на подходящ приложим за община Пловдив вариант на методика.;
     5. Технико-икономическа обосновка за определяне на икономическата целесъобразност и ефективност на методиката, в т.ч. за избор на подходящ вариант, в т.ч.
        1. Технико-икономическа обосновка, включваща подготовка на дисперсионно моделиране, както за базовата ситуация в предвижданите зони, така и за ефекта от всеки предложен вариант на методика. Предложението за софтуерен продукт за моделиране следва да бъде съобразено с указанията и изводите от Ръководство: Програми за Качеството на Атмосферния Въздух и Наръчник по оценка и управление на качеството на атмосферния въздух на местно ниво за SO2, PM10, PB и NO2, разработен в рамките на съвместен проект по Програма ФАР 1999г. за административно изграждане (с Немското министерство на околната среда).
        2. Екологична обосновка.;
        3. Социална обосновка.;
        4. Финансова обосновка.
     6. Проучвания за потенциала на предвижданите зони.;
     7. Прогнозен график за изготвяне на методиката.
  3. „Методика за въвеждане на зона с ниски емисии на територията на община Пловдив“ като използва описаните по-долу документи:
* Програма за опазване на околната среда на община Пловдив за 2014-2020 г (ПООС) и План за действие към нея, приет с Решение № 252, взето с Протокол № 14 от 01.08.2014 г. на Общински съвет – Пловдив;
* [Програма за подобряване на качеството на атмосферния въздух на територията на Община Пловдив и План за действие към същата за периода 2018 – 2023 г.](http://www.plovdiv.bg/wp-content/uploads/2018/09/nimh2.rar) приета с Решение № 293, взето с Протокол № 13 от 26.07.2018 г. на Общински съвет – Пловдив;
* Международни практики и документи за въвеждането на зони с ниски емисии в т. ч и на Ръководство/ Инструкция на МОСВ;
* Както и приложимото европейско и национално секторно законодателство.
  1. Съдействие на Възложителя чрез представяне на Методиката пред обществеността и Общински съвет Пловдив

1. **СТРУКТУРА И СЪДЪРЖАНИЕ НА „МЕТОДИКА ЗА ВЪВЕЖДАНЕ НА ЗОНА С НИСКИ ЕМИСИИ НА ТЕРИТОРИЯТА НА ОБЩИНА ПЛОВДИВ“**

Методиката е необходимо да съдържа следните основни раздели:

1. Въведение

Цел на въведението: Да се опишат основанието за разработването на методиката, целта на нейното прилагане, нормативните изисквания по отношение за зоните с ниски емисии, заинтересованите страни, както и начина по който методиката следва да бъде използвана.

1. Преглед и анализ на различните варианти за въвеждане на зони с ниски емисии.
2. Разработване на подход за въвеждане на зони с ниски емисии.

Цел на разработването на подход за въвеждане на зони с ниски емисии: Изготвяне на подробна методика, съдържаща последователност от действия за въвеждане и изпълнение на зони с ниски емисии. Като минимум анализираните действия ще включват следните стъпки:

* Оценка на качеството на атмосферния въздух в община Пловдив по показателите определени със Заповед № 969 на МОСВ /ФПЧ10, ФПЧ2,5, ПАВ и азотен диоксид - NO2/.;
* Инвентаризация на емисиите от отделните сектори (битово отопление, транспорт) по показатели ФПЧ10, ФПЧ2,5, ПАВ и азотен диоксид в атмосферния въздух в община Пловдив, вкл. с извършване на дисперсионно моделиране за определяне на влиянието на източниците върху концентрациите на замърсителите в атмосферния въздух, за да се покаже ефектът преди и след въвеждане на ЗНЕ. Картиране на ползвателите на твърдо гориво на територията на общината.;
* Определяне на чувствителни зони, за целите на формулирането на териториален и времеви обхват на зоната с ниски емисии, вкл. вид на зоната (за транспорт или битово отопление).;
* Анализ на транспортния поток – интензитет на транспорта, пикови часове, структура на автомобилния парк, възможности за паркиране и други, както и достъпност на обществения транспорт до определената ЗНЕ.;
* Начини на въвеждане и прилагане на зоната с ниски емисии;
* Необходимост от финансово подпомагане на домакинства при прилагането на ЗНЕ за битово отопление – идентифициране на групите домакинства, които могат да се нуждаят от финансово подпомагане;
* Мониторинг и контрол по изпълнението на изискванията и спазването на забраните за движение на съответните видове автомобили или употреба на съответните видове горива за всеки вариант;
* Начини за информиране на обществеността и обсъждане на въвеждането на зона с ниски емисии.;
* Начини за оценка на ефекта от прилагането на зона с ниски емисии.

1. **ЛОГИСТИКА И СРОКОВЕ**

* 1. Местоположение

Разработената методика ще се изпълнява на територията на община Пловдив, като ще се извършват работни срещи, консултации, моделиране и/или анализ в офиса на консултанта, извършващ услугата. Дирекция „Екология и управление на отпадъците“ ще определи експерти, които да предоставят необходимата изходна информация, участват в моделирането и определянето на чувствителните микрорайони, както и да извършват координация и сътрудничеството между експерти от дирекция „Опазване чистотата на въздуха“ при Министерство на околната среда и водите, РИОСВ- Пловдив и Изпълнителя в случай на необходимост.

Организиране и провеждане на разяснителна/обучителна кампания/обществено обсъждане /за всяка от определените зони/ на територията на общината за информиране на населението относно спецификите на методиката.

* 1. Срок на изпълнение

Общият срок за изпълнение на услугата, считано от датата на сключване на договора.

* 1. Работни езици

Български език

1. **ПЛАЩАНИЯ**

Индикативният размер на услугата да бъде и с начислено ДДС.

Заплащането ще се извърши, както следва:

* Авансово до 30 дни след подписване на договора и предоставяне на фактура от изпълнителя;
* Междинно до 30 дни след одобрение от Възложителя на Сравнителният анализ на вариантите и предоставяне на фактура от изпълнителя;
* Окончателно до 30 дни след приемане от Общински съвет Пловдив на разработената методика и предоставяне на фактура от изпълнителя.